Potchefstroomkampus-Biblioteke: Interlening | NWU | North-West University
Deur Interlening word dokumente wat nie in die versameling van die Potchefstroomkampus-Biblioteke is nie, aangevra vanaf ander biblioteke, nasionaal en internasionaal. Die biblioteek verskaf deur middel van 'n landwye interleningnetwerk ook dokumente aan ander nasionale en internasionale biblioteke.
Hoe weet ek dat die boek of artikel wat ek aangevra het, gekom het?
Leentydperk en hernuwing van boeke Kostes verbonde aan Interlening
Hierdie diens is beskikbaar vir geregistreerde vierdejaar graadkursusse, Hons-, M- en Ph.D-studente, sowel as personeel van die NWU: Potchefstroomkampus.
Die Interleningafdeling is geleë langs die hekingang in die voorportaal van die hoofbiblioteek. Dit is waar die boeke afgehaal en terugbesorg kan word.
Indien u buite die Potchefstroom woonagtig is, word die boeke aan u gepos. Dit bly egter die gebruiker se verantwoordelikheid om die boeke persoonlik/per pos terug te besorg.
07:30 - 16:30 Maandae - Vrydae
Faks: +27 (0)18 299 2999
Ferdinand Postma Biblioteek
Adres vir koerier: Hoffmanstraat 11, Potchefstroom / Gebou [Kampuskaart]
Koördineerder: Isabel Blom
Hanteer aanvrae en versoeke van nagraadse studente en personeel van die NWU: Potchefstroomkampus. Aanvrae vanaf oorsee.
Verskaffer van dokumente aan ander instansies, nasionaal en internasionaal.
Voordat u gebruik kan maak van Interbiblioteeklening moet u eers registreer vir die diens. Registrasie vind plaas deur die IBL-registrasievorm te voltooi. Die IBL-afdeling sal dan binne 48 uur (slegs weeksdae) vir u 'n wagwoord e-pos waarmee u boeke/tydskrifartikels by SACat kan aanvra.
'n Voorbeeld van so 'n wagwoord is, gebruikersnaam: 3170-1234567 en wagwoord: 3170+1234.
Indien u die wagwoord vergeet het kan u dit opsoek in die databasis: http://www4-win2.p.nwu.ac.za/dbtw-wpd/textbases/interlening.htm
NB: Indien u persoonlike besonderhede bv. adres verander is dit u verantwoordelikheid om weer 'n registrasievorm te voltooi sodat ons die korrekte inligting ten alle tye het en nie die boeke na 'n verkeerde adres stuur nie.
Let wel: Geen nuwe aanvrae sal geprosesseer word indien daar uitstaande boete is nie. 1. Elektronies via SACat
2. Gedrukte vorms: aanvrae kan gedoen word deur 'n vorm te voltooi. Hierdie vorms is by die Interleningtoonbank beskikbaar asook by die takbiblioteke beskikbaar.
3. Via e-pos (interbib@nwu.ac.za)
Artikels wat ons elektronies ontvang (met Ariel) word na u e-pos gestuur.
Slegs dokumente wat elektronies met Ariel ontvang is, word na die e-pos adresse gestuur. Wanneer ons 'n fotokopie ontvang met die pos (nie al die biblioteke het Ariel nie) stuur ons die gedrukte fotokopie na die adres soos deur u verskaf.
Boeke: As u in Potchefstroom woon, sal u 'n nota ontvang wanneer die boek gekom het, waarna u dit by die Interleningtoonbank kan kom afhaal.
Gebruikers wat nie in Potchefstroom woon nie sal hulle boeke en artikels (as e-pos nie beskikbaar is nie) deur die pos ontvang.
Nasionaal: ± 3 - 8 weke Internasionaal: ± EEN week
Binne elke boek is daar 'n "bookstrap" en kopieregwaarskuwing.
Moet asseblief nie die "bookstrap" verwyder wanneer u die boek terugbesorg aan die Biblioteek nie. Indien die "bookstrap" u pla plaas dit gerus oor na die agterterste blad van die IBL-boek. Die "strap" help u en die IBL-afdeling om die boek te herken as 'n IBL-boek wanneer u dit terugbesorg aan die Biblioteek.
Neem asseblief kennis dat daar 2 datums in die boek aangedui word, u moet dit inhandig ooreenkomstig die datum op die "strap" (die boek moet reeds by die ander biblioteek terug wees voor die eerste datum in die boek).
Boete vir laat boeke beloop R4.00 per boek per dag.
Sommige biblioteke (Kaapstad en Unisa) staan geen hernuwings toe nie, ander staan slegs EEN hernuwing toe. Gebruik asb. ten alle tye met hernuwingsversoeke of met navrae die "Request ID" op die "bookstrap" as die verwysingsnommer, hetsy u telefonies navraag doen of per e-pos (interbib@nwu.ac.za). Verskaf ook die vorige vervaldatum ("Patron due date") op die "bookstrap" vir 'n hernuwing.
Internasionaal: boeke £14.80 (25$ - 35$) + posgeld (afhangende van die gewig van die boek).
Internasionale: artikels £8.25 (15$ - 25$) ongeag die lengte + kopieregfooi wat deur elke uitgewer self bepaal word.